stanford-oval/wikipedia huggingface dataset:
חתונת השנאה
חקירות ואישומים

ב-24 בדצמבר 2015 הודיעה משטרת ישראל כי מספר ימים קודם לפרסום הסרטון בתקשורת נפתחה חקירה בעניין בגין העבירות הרבות והחמורות שהתקיימו בחתונה, וניתן אישור ליחידה לפשיעה לאומנית לחקור גם עבירות הסתה ועבירות נוספות. עוד צוין כי נאספו חומרי חקירה ותיעודים נוספים, שרק חלקם הקטן נחשף לציבור.
עם התפרסמות התיעוד התבטא שר הביטחון בנוגע לצעדים שינקטו:
לא ייארך הזמן עד שנראה כתבי אישום נגד הרוצחים הטרוריסטים היהודים. האירוע חמור ביותר, ולכן נקטנו בצעדים דרקוניים כמו מעצרים מנהליים ומעצרי בית - קודם כל כדי למנוע את הפיגוע הבא, בבחינת פצצה מתקתקת.
חקירות ואישומים > מעצרים וחקירות

בבוקר 29 בדצמבר 2015, עצרה משטרת ישראל תושב כפר תפוח שהשתתף באירוע, הוא אותר כשהוא מחזיק נשק ולובש חולצה של ארגון כך. בהמשך היום נעצרו עוד ארבעה ממשתתפי החתונה, בהם החתן יקיר אשבל, וחייל צה"ל. במשטרה ייחסו להם חשדות של הסתה, החזקת נשק בניגוד לחוק והפרה של שורת צווים מנהליים ומעצרי בית ליליים, וצווי הרחקה מירושלים ויהודה ושומרון. ב-30 בדצמבר 2015 הורה בית המשפט לשחרר את העצורים, ובבוקר 4 בינואר 2016 עצרה המשטרה שני בגירים וקטין שהשתתפו בחתונת השנאה, ביניהם גם הזמר סיני תור.
חקירות ואישומים > ענישת החייל בעל הנשק

בעקבות פרסום הסרטון, הורה הרמטכ"ל גדי איזנקוט על בדיקת מעורבותם של חיילי צה"ל באירוע. כחלק מהבדיקה פתחה המשטרה צבאית חוקרת בחקירה בשיתוף עם משטרת ישראל. במקביל, בוצעה בדיקה בתוך צה"ל, שהעלתה כי אחד הנשקים שהונף היה נשקו האישי של חייל מגדוד נצח יהודה, וכי במהלך החתונה בה השתתף, לא פיקח החייל על נשקו האישי, והנשק ניטל על ידי נוכחים באירוע והועבר מיד ליד. ב-1 בינואר 2016, הועמד החייל לדין משמעתי על ידי מפקד חטיבת כפיר, אל"ם גיא חזות, והוא נשפט ל-21 ימי מחבוש.
חקירות ואישומים > הגשת כתבי האישום

ב-26 באוקטובר 2016, הגישה פרקליטות מחוז ירושלים לבית המשפט השלום כתבי אישום נגד 13 נאשמים, ביניהם חמישה קטינים בגילאי 14–17, הזמר סיני תור וחתן החתונה, יקיר אשבל, בגין הסתה לאלימות או לטרור ועבירות נוספות. על פי כתב האישום, "במעשיהם... פרסמו הנאשמים, בצוותא חדא, קריאות לעשיית מעשה אלימות או טרור או דברי שבח, אהדה או עידוד למעשה אלימות או טרור, תמיכה או הזדהות עמו, ועל פי תוכנו של הפרסום המסית והנסיבות שבהן פורסם, יש אפשרות ממשית שיביא לעשיית מעשה אלימות וטרור". עורכת הדין יפעת פנחסי, מפרקליטות מחוז ירושלים, מסרה כי מדובר במעשים החוצים באופן מובהק את תחום הביטוי הלגיטימי המותר לגדר תחום עבירות פליליות של הסתה.
כתב האישום הוגש באישורו של היועץ המשפטי לממשלה, אביחי מנדלבליט, נוכח אופי העבירות המיוחסות לנאשמים. עורך הדין איתמר בן גביר, אשר נכח בחתונה וייצג את הנאשמים בבית המשפט מתח ביקורת על ההחלטה והאשים באכיפה בררנית.
חקירות ואישומים > דין הנאשמים הקטינים

ב-20 בנובמבר 2016, ביטל בית משפט לנוער בירושלים את כתב האישום שהוגש כנגד חמשת הקטינים באשמת הסתה לטרור ובאלימות, לאחר שקיבל את טענות פרקליטיהם על כך שהאישור שנתן היועץ המשפטי לממשלה לא היה חוקי משום שלא ניתן ישירות ממנדלבליט, אלא ממי ממשרדו וניתן באמצעות דואר אלקטרוני, ולא כמסמך חתום.
ב-1 בספטמבר 2021, זיכה בית המשפט לנוער בירושלים את חמשת הקטינים, תוך הבעת ביקורת כלפי הגשת כתב האישום מלכתחילה, וקביעה כי הייתה אכיפה בררנית; הן מול משתתפים אחרים בחתונה שלא הועמדו לדין, והן מול מסיתים אחרים, בעיקר ערבים ומן השמאל, שאף הם לא הועמדו לדין משיקולים שונים. בית המשפט הוסיף כי בתיק זה יש שילוב של נסיבות לקולא, כגון קטינות, חרטה, אירוע חד-פעמי, גינוי ציבורי, ופרשנות אלטרנטיבית לאירוע (מחאה על עינויי עצורי דומא).
ב-14 באוקטובר 2021 הגישה הפרקליטות ערעור לגבי זיכוי הנאשמים, תוך הדגשת ייחודיות האירוע, וב-2 במרץ 2023, הפך בית המשפט המחוזי לנוער בירושלים את הכרעת הדין בנוגע לארבעה מתוך חמשת הקטינים והרשיע אותם בהסתה לאלימות, וקבע כי לא הוּכחה אכיפה בררנית פסולה, בוודאי לא כזו היוצרת פגיעה משמעותית בתחושת הצדק וההגינות בעוצמה המצדיקה את ביטול כתב האישום, בעוד זיכויו של החמישי, הצעיר ביותר, נותר על כנו מחמת הספק האם היה מודע להקשר, וכי הבין אלו תמונות הוא מניף במהלך הריקוד. כמו כן דחה המחוזי את הטענה לאפליה בשל אי העמדתם לדין של מאות חשודים אחרים בעבירות הסתה באמרם כי מן הנתונים "לא עולה תמונה חריגה ונדירה של הפליה משמעותית ושיטתית, כנדרש לצורך הוכחתה של אכיפה בררנית תוצאתית שאינה נובעת ממניע פסול".
ב-26 ביוני 2023 גזר בית המשפט השלום חודשיים מאסר על תנאי, 120 שעות לטובת הציבור וקנס כספי על שניים מהנאשמים הקטינים בעוד על שניים אחרים נגזרו 80 שעות לטובת הציבור וקנס כספי.
חקירות ואישומים > דין הנאשמים הבגירים

ב-27 באפריל 2022, הרשיע בית משפט השלום בירושלים 8 ממשתתפי החתונה, בעוד שהזמר סיני תור זוכה מחמת הספק. נאמר כי "כל הנאשמים פרסמו בצוותא חדא קריאות לעשיית מעשה אלימות או טרור או דברי שבח, אהדה או עידוד למעשה אלימות או טרור, תמיכה או הזדהות עימו, ועל-פי תוכנו של הפרסום המסית והנסיבות שבהן פורסם, יש אפשרות ממשית שיביא לעשיית מעשה אלימות או טרור", והובעה אכזבה על כך שהמשטרה לא הצליחה לאתר את מי שארגן את מפגן השנאה ועל האופן בו נוהלה החקירה.
ב-23 באפריל 2023, גזר בית משפט השלום בירושלים על יקיר אשבל, החתן מחתונת השנאה, ארבעה חודשי עבודות שירות, מאסר על תנאי וקנס כספי של 2,000 שקלים. על משתתף נוסף, צבי זלטקין, אשר הורשע רק בביצוע עבירה של הסתה לאלימות, נגזרו 180 שעות שירות לתועלת הציבור, מאסר על תנאי וקנס כספי. בפסק הדין נקבע כי חלק מהמשתתפים באירוע היו מכרים של החשודים בפיגוע בדומא, וכי במהלך החתונה ציינו הנאשמים הבגירים בריקוד ובשירה את אירוע הטרור.
ב-11 במאי 2023 ניתן פסק הדין בעניינם של שאר הנאשמים, בגזר הדין ציין השופט כי מתחם העונש ההולם נע בין 3 חודשי עבודות שירות ל-18 חודשי מאסר בפועל, אולם בשניים מהמקרים כתב השופט כי הוא הוא סוטה מהמתחם לקולא, וזאת עקב חרטה וקבלת האחריות מצד הנאשמים. בית המשפט קבע כי דוב מורל ירצה 200 שעות שירות לתועלת הציבור, נוה טל ירצה 220 שעות, יהוידע סוכי ושמוליק פיין ירצו 4 חודשים כל אחד, דניאל פינר ירצה 5 חודשים, וצבי זלטקין ירצה 180 שעות שירות. בנוסף, על כל החמישה נגזר גם מאסר על תנאי וקנס כספי בסך 2000 שקלים. דוב מורל הצהיר לאחר מכן כי הוא מבקש סליחה מבני משפחת דואבשה, והוסיף כי מה שעשה היה מעשה מחליא ומכוער.
ביוני 2023 ערער אחד המורשעים על הכרעת הדין וגזר הדין לבית המשפט המחוזי בירושלים.
טענות למעורבות השב"כ באירועי החתונה

| 0 | 1 | 2 |
| --- | --- | --- |
| ” | יום אחרי שפרסמתי את סרטון "חתונת השנאה" החלו להישמע הטענות המגוחכות שהמצולמים שם הם סוכנים מדיחים (פרובוקטורים) מטעם השב"כ. עובדה שהם רעולי פנים. רבים ידעו לספר שאנשי שב"כ נכחו בחתונה, ועובדה שאבי החתן טוען שהוא לא זיהה את כל האורחים. נשבעו לנו שמי שהדפיס את תמונת עלי דוואבשה היה בכלל הארגון. | “ |

|  – רועי שרון, 6 שנים אחרי "חתונת השנאה": הקטינים זוכו, אבל המטרה הושגה, באתר כאן – תאגיד השידור הישראלי, 2 בספטמבר 2021 |  – רועי שרון, 6 שנים אחרי "חתונת השנאה": הקטינים זוכו, אבל המטרה הושגה, באתר כאן – תאגיד השידור הישראלי, 2 בספטמבר 2021 |  |
ב-27 בדצמבר 2015 אמר רבה הראשי של צפת, שמואל אליהו, כי הוא אינו פוסל אפשרות ששירות הביטחון הכללי הפיק את אירועי החתונה. לדבריו, "זה פשוט אבסורד לגמרי. היינו בעשרות חתונות ולא ראינו דבר כזה, אני לא מוציא מכלל אפשרות שאבישי רביב בישל את זה".
באותו היום פרסמו משפחת החתן הודעה לתושבי יישוב מגורם, יד בנימין, בהודעה נטען כי "כבר בחתונה עצמה היו הרבה אנשים שלא הכרנו, לא אנחנו וגם לא משפחת הכלה. פרט לשיר הזה, כל החתונה הייתה נורמטיבית לחלוטין, בלי שום נשק ובלי שום תמונה. ברגע שקלטנו מה שקרה, נבהלנו גם אנו וביקשנו להפסיק זאת מיד. התחושה הקשה שעולה היא שככל הנראה הדברים היו מתוכננים על ידי גורמים בעלי אינטרס מסוים". בנוסף, פרסמה המשפחה תיעוד של התכתבות בין אב המשפחה לבין רכז השב"כ, מה שמוכיח לטענתם כי אנשי השב"כ ידעו על החתונה, השתתפו בה, ראו את המעשים הקיצוניים שנקטו חלק מהחוגגים, ולמרות זאת נמנעו מלעצור את המעשים.
ביולי 2017 פסק דין של בית המשפט הגבוה לצדק קבע כי לשב"כ לא היה מידע מוקדם בנוגע לאירועי החתונה.
הפולמוס סביב לגיטימיות השיר "זכרני נא"

המוזיקאי והשחקן נעם יעקובסון כתב לאחר החתונה, לאור אירוע שהתרחש כעשור לפניה ובו נשקים הונפו באוויר כשניגן את השיר בחתונה, כי "את האנרגיה הכוחנית שהשיר הזה מעורר היינו צריכים כולנו להרגיש", והוסיף: "לקחו את נאומו של שמשון הגיבור, אותו גיבור מקראי טראגי ושנוי במחלוקת, אותו גיבור שלו היה חי היום הייתה הפגנה גדולה של ארגון להב"ה מחוץ לחתונתו עם דלילה, ודווקא את נאום ההתאבדות שלו החליטו אותם חבר'ה להלחין ולשיר בכל עוז בחתונתם. תראו מה זה אירוניה".
אמרי לוי סדן מ"וואלה!" כתב כי "אם היה בית משפט לפשעים ספרותיים, היו הנאשמים ב"חתונת השנאה" צריכים לקבל מאסר עולם על זה שהפכו את הסיפור התנ"כי המדהים של שמשון לפיסת אקטואליה אלימה", אך ביקר את התייחסות של בית המשפט אל משמעות השיר ואמר "כי על שירים לא מגישים כתב אישום". הרב אמנון בזק מישיבת הר ציון ביקר גם הוא את השימוש בשיר וטען כי החוגגים מחללים את קדושתם של הפסוקים על ידי הוצאתם מהקשרם לצורך הבעת עמדה פוליטית.
העיתונאי עמנואל שילה, אשר לקח חלק בפרסום השיר, צפה שלא הרבה הרכבים ימשיכו לנגן אותו בשמחות עקב האירוע, והוסיף כי "איננו מייחלים לנקמת ההתאבדות של שמשון, ובטח שאיננו מייחלים לנקמה בזויה ושפלה של רצח פעוטות בשנתם".
אב החתן, שחר אשבל, התנער מהכוונות שיוחסו לשיר ואמר כי "בהרבה חתונות השיר הזה מככב, גם אצל לא-דתיים. לא הייתה כוונה להסתה, והדבר הזה עבר כל פרופורציה".
בתרבות

ב-30 באפריל 2023 הוציא רועי שרון, העיתונאי שחשף את תצלומי חתונת השנאה לתקשורת, את ספרו "ואנקמה" העוסק בטרור היהודי בישראל. שמו של הספר נלקח מפסוק אשר הושר בחתונה.
ראו גם

פעולת תג מחיר
המרד (קבוצה)
נאום הקומץ
תגובת החברה הדתית לרצח רבין
ביאורים

↑  על פי הפסוק בספר שופטים
↑  באותה עת היה שרון "כתב השטחים" של ערוץ 10
↑  חבר השופטים דנה כהן-לקח, דוד גדעוני ועינת אבמן-מולר
↑  הצעיר היה בן 13 ועשרה חודשים במועד האירוע
האוברטורה של וילהלם טל

האוברטורה של וילהלם טל היא אוברטורה לאופרה וילהלם טל שהמוזיקה שלה הולחנה על ידי ג'ואקינו רוסיני. וילהלם טל הוצגה לראשונה ב-1829 והייתה האופרה האחרונה של 39 האופרות של רוסיני, לאחר מכן הוא נכנס לפנסיה למחצה. האוברטורה כוללת ארבעה קטעי משנה, כל אחד מהם ללא הפסקה.
מכשור

האוברטורה מבקיעה עבור פיקולו, חליל, שני אבובים, קרן אנגלית, שני קלרינטים במפתח לה, שני בסונים, ארבע קרנות טבעיות במפתחי סול וסי, שתי חצוצרות במפתח סול, שלושה טרומבונים, טימפני, משלוש, תוף בס ומצילות וכלי קשת.
מבנה האוברטורה

האוברטורה, שנמשכת כ-12 דקות, מציירת תמונה מוזיקלית של החיים בהרי האלפים השווייצרים, על פי ההגדרה של האופרה. בשונה מסימפוניה רגילה עם תנועותיה המהובקות, קטעי המשנה של האוברטורה עוברים מאחד לשני ללא הפסקה.
מבנה האוברטורה > פרלוד

הפרלוד הוא מעבר איטי במפתח מי מז'ור, מבקיע עבור 5 צ'לי סולו, מלווים על ידי קונטרבסים. הוא מתחיל במפתח מי קטין עם צ'לו סולו אשר הופך ל'ענה' על ידי הצ'לים הנותרים והקונטרבסים. סערה מתקרבת נרמזת על ידי שני גלילי טימפני שקטים מאוד הדומים לרעם רחוק. הקטע מסתיים עם הצליל הגבוה יותר והממושך המנוגן על ידי הצ'לו הראשון. משך הקטע כשלוש דקות.
מבנה האוברטורה > סופה

קטע דינמי זה במפתח מי קטין מנוגן על ידי כל התזמורת. הוא מתחיל עם הכינורות והויולות. ביטויים שלהם מנוקדים בהתערבויות קצרות של כלי נשיפה של שלושה תווים כל אחד, תחילה על ידי הפיקולו, החליל והאבוב, ולאחר מכן על ידי הקלרינטים והבסונים. הסערה פורצת במלואה עם כניסת הקרניים הצרפתיות, חצוצרות, טרומבונים ותוף בס. עוצמת הקול ומספר כלי הנגינה יורדים בהדרגה ככל שהסערה שוככת. הקטע מסתיים בחליל המנוגן לבד. הקטע הזה נמשך כשלוש דקות גם הוא.
מבנה האוברטורה > קריאה לפרות

קטע פסטרולי זה במפתח סול מז'ור המסמל את הרוגע לאחר שהסופה מסתיימת עם הקריאה לפרות ("Ranz des Vaches" בצרפתית), כולל קרן אנגלית. הקרן האנגלית מנגן אז בביטויים מתחלפים עם החליל, שיאו בדואט כשהמשולש מלווה אותם ברקע. משך הקטע כמעט יותר משתי דקות.
מבנה האוברטורה > דהרת הסוסים

קטע זה, שנקרא "דהרת הסוסים" בעברית, במפתח מי מז'ור, אולם זהו גלופ אולטרה דינמי המבושר על ידי החצוצרות ומנוגן על ידי כל התזמורת. הוא רומז למעשה האחרון, המספר על הקרב המנצח של החיילים השווייצרים לשחרר את מולדתם מהדיכוי האוסטרי. המזגר נמשך כשלוש דקות.
אליפות וימבלדון 2005

| --- | --- |

המגרש המרכזי
 ענף:  טניס 
 תקופת התחרות:  20 ביוני 2005 – 3 ביולי 2005 (14 ימים) 
 מספר תחרות:  119 
 כספי זכייה:  £10,085,510
 זוכה:  גברים:רוג'ר פדרר (שווייץ) נשים:ונוס ויליאמס (ארצות הברית) זוגות גברים:סטיבן האס (אוסטרליה)/וסלי מודי (דרום אפריקה)  זוגות נשים:קארה בלאק (זימבבואה)/ליזל הובר (דרום אפריקה)  זוגות מעורבים:מאהש בהופאטי (הודו)/מרי פירס (צרפת)
 אתר רשמי
 
 → אליפות וימבלדון 2004 אליפות וימבלדון 2006 ← 
 
אליפות וימבלדון 2005 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-20 ביוני והסתיימה ב-3 ביולי. תוכנית התחרות כללה תחרויות גברים, תחרויות נשים ותחרויות זוגות גברים, זוגות נשים וזוגות מעורבים.
הפרסים

מנצחי תחרויות קיבלו את הפרסים הבאים:
תחרות הגברים - £630,000
תחרות הנשים - £600,000
תחרות זוגות גברים - £218,500
תחרות זוגות נשים - £203,250
תחרות זוגות מעורבים - £90,000
סך הפרסים באליפות היה £10,085,510.
התחרות > תחרות זוגות גברים

בתחרות השתתפו 64 זוגות. זוג מנצחי תחרות זו בשנים 2002-2004 השנה שיחקו עם פרטנרים חדשים. 16 זוגות דורגו:
יונס ביורקמן (שוודיה שוודיה) ומקס מירני (בלארוס בלארוס), הודחו בחצי הגמר
בוב בריאן ומייק בריאן (ארצות הברית ארצות הברית), הפסידו במשחק הגמר
מארק נוולס (איי בהאמה איי בהאמה) ומיכאל לודרה (צרפת צרפת), הודחו ברבע הגמר
ויין בלאק וקווין אולייט (זימבבואה זימבבואה), הודחו בחצי הגמר
לאנדר פאיס (הודו הודו) וננד זימוניץ' (סרביה ומונטנגרו סרביה ומונטנגרו), הודחו בסיבוב השלישי
מאהש בהופאטי (הודו הודו) וטוד וודברידג' (אוסטרליה אוסטרליה), הודחו בסיבוב השני
ויין ארתורס ופול הנלי (אוסטרליה אוסטרליה), הודחו בסיבוב הראשון
סימון אספלין (שוודיה שוודיה) וטוד פרי (אוסטרליה אוסטרליה), הודחו בסיבוב הראשון
פרנטישק צ'רמאק ולאוש פרידל (צ'כיה צ'כיה), הודחו בסיבוב השלישי
מרטין דם (צ'כיה צ'כיה) ומריאנו הוד (ארגנטינה ארגנטינה), הודחו בסיבוב השני
סיריל סוק ופאבל ויזנר (צ'כיה צ'כיה), הודחו בסיבוב השלישי
פרננדו גונסאלס וניקולאס מסו (צ'ילה צ'ילה), הודחו בסיבוב השני
יוליאן נול ויורגן מלצר (אוסטריה אוסטריה), הודחו בסיבוב השלישי
גסטון אטליס ומרטין רודריגס (ארגנטינה ארגנטינה), הודחו בסיבוב השלישי
אנדי רם ויוני ארליך (ישראל ישראל), הודחו בסיבוב השלישי
איב אלגרו (שווייץ שווייץ) ומיכאל קולמן (גרמניה גרמניה), הודחו בסיבוב הראשון
במשחק הגמר סטיבן האס מאוסטרליה ווסלי מודי מדרום אפריקה שלא היו מדורגים נפגשו עם בוב בריאן ומייק בריאן מארצות הברית וניצחו אותם ב-4 מערכות.
התחרות > תחרות זוגות נשים

בתחרות השתתפו 64 זוגות. זוג מנצחות תחרות 2004 השתתפו השנה עם פרטנריות חדשות. להלן הזוגות שקיבלו דירוג:
וירחיניה רואנו פסקואל (ספרד ספרד) ופאולה סוארס (ארגנטינה ארגנטינה), לא השתתפו בעקבות פציעה
קארה בלאק (זימבבואה זימבבואה) וליזל הובר (דרום אפריקה דרום אפריקה), ניצחו בתחרות
ליזה ריימונד (ארצות הברית ארצות הברית) ורנה סטאבס (אוסטרליה אוסטרליה), הודחו בסיבוב הראשון
נדיה פטרובה (רוסיה רוסיה) ומייגן שאנסי (ארצות הברית ארצות הברית), הודחו ברבע הגמר
ורה זבונרבה וילנה ליחובצבה (רוסיה רוסיה), הודחו ברבע הגמר
ז'נט הוסרובה (סלובקיה סלובקיה) וקונצ'יטה מרטינס (ספרד ספרד), הודחו בסיבוב השלישי
דניאלה האנטוקובה (סלובקיה סלובקיה) ואי סוגיאמה (יפן יפן), הודחו ברבע הגמר
אנה-לנה גרונפלד (גרמניה גרמניה) ומרטינה נברטילובה (ארצות הברית ארצות הברית), הודחו בחצי הגמר
אנבל מדינה גאריגס (ספרד ספרד) ודינארה סאפינה (רוסיה רוסיה), הודחו בסיבוב השלישי
שינובו אסגואה (יפן יפן) וקטרינה סרבוטניק (סלובניה סלובניה), הודחו בסיבוב השלישי
בראין סטיוארט וסמנתה סטוסור (אוסטרליה אוסטרליה), הודחו בחצי הגמר
לינדזי דבנפורט וקורינה מורריו  (ארצות הברית ארצות הברית), הודחו בסיבוב השני
ג'יסלה דולקו (ארגנטינה ארגנטינה) ומריה ונטו-קאבצ'י (ונצואלה ונצואלה), הודחו בסיבוב הראשון
אלני דנילידיו (יוון יוון) וניקול פראט (אוסטרליה אוסטרליה), הודחו בסיבוב השני
אמילי לואה (צרפת צרפת) וברבורה סטרוסובה (צ'כיה צ'כיה), הודחו בסיבוב השלישי
גבריאלה נברטילובה ומיכאלה פשטיקובה (צ'כיה צ'כיה), הודחו בסיבוב השני
במשחק הגמר קארה בלק מזימבבואה וליזל הובר מדרום אפריקה נפגשו עם סבטלנה קוזנצובה מרוסיה ואמלי מורסמו מצרפת שלא היו מדורגות וניצחו אותן בשתי מערכות. לקארה בלק זה היה הניצחון השני ברציפות בתחרות זו.
התחרות > תחרות זוגות מעורבים

בתחרות השתתפו 64 זוגות. 16 זוגות קיבלו דירוג:
בוב בריאן ורנה סטאבס (אוסטרליה אוסטרליה), הודחו בסיבוב השני
ויין בלאק וקארה בלאק (זימבבואה זימבבואה), מנצחי תחרות 2004, הודחו בסיבוב השני
יונס ביורקמן (שוודיה שוודיה) וליזה ריימונד (ארצות הברית ארצות הברית), הודחו בחצי הגמר
קווין אולייט (זימבבואה זימבבואה), וליזל הובר (דרום אפריקה דרום אפריקה), הודחו בחצי הגמר
מייק בריאן ומרטינה נברטילובה (ארצות הברית ארצות הברית), הודחו ברבע הגמר
טוד וודברידג' וסמנתה סטוסור (אוסטרליה אוסטרליה), הודחו ברבע הגמר
לאוש פרידל (צ'כיה צ'כיה) וז'נט הוסרובה (סלובקיה סלובקיה), הודחו בסיבוב השלישי
מארק נוולס (איי בהאמה איי בהאמה) וונוס ויליאמס (ארצות הברית ארצות הברית), הודחו בסיבוב השלישי
פאבל ויזנר (צ'כיה צ'כיה) וניקול פראט (אוסטרליה אוסטרליה), הודחו בסיבוב השני
ננד זימוניץ' (סרביה ומונטנגרו סרביה ומונטנגרו) וקטרינה סרבוטניק (סלובניה סלובניה), הודחו בסיבוב השלישי
ג'ארד פלמר וקורינה מורריו (ארצות הברית ארצות הברית), הודחו בסיבוב השני
אוליבייה רוקוס וקים קלייסטרס (בלגיה בלגיה), הודחו בסיבוב השני
יוליאן נול (אוסטריה אוסטריה) ואנה-לנה גרונפלד (גרמניה גרמניה), הודחו בסיבוב השלישי
דומיניק חרבאטי (סלובקיה סלובקיה) וילנה ליחובצבה (רוסיה רוסיה), הודחו בסיבוב השלישי
מרטין דם וקבטה פשקה (צ'כיה צ'כיה), הודחו בסיבוב השני
אנדי רם (ישראל ישראל) וקונצ'יטה מרטינס (ספרד ספרד), הודחו בסיבוב השלישי
במשחק הגמר נפגשו שני זוגות לא מדורגים. מאהש בהופאטי מהודו ומרי פירס מצרפת שיחקו נגד פול הנלי מאוסטרליה וטטיאנה פרבינוס מאוקראינה וניצחו אותם בשתי מערכות.
ישראל בווימבלדון

לראשונה טניסאים ישראלים השתתפו בכול התחרויות.
בתחרות הגברים נועם אוקון נפגש בסיבוב הראשון עם גאל מונפיס מצרפת והפסיד לו ב-5 מערכות.
בתחרות הנשים היו 2 טניסאיות ישראליות:
אנה סמשנובה בסיבוב הראשון שיחקה נגד ילנה ליחובצבה מרוסיה והפסידה בשתי מערכות.
שחר פאר בסיבוב הראשון שיחקה נגד מיילן טו מארצות הברית וניצחה אותה בשתי מערכות. בסיבוב השני היא שיחקה נגד דניאלה האנטוקובה מסלובקיה והפסידה ב-3 מערכות.
בתחרות זוגות נשים היו 2 טניסאיות ישראליות:
אנה סמשנובה שיחקה עם אן קרמר מלוקסמבורג והן הפסידו בסיבוב הראשון.
שחר פאר שיחקה עם ורה דושבינה מרוסיה. בסיבוב הראשון הן ניצחו את הזוג היריב בשתי מערכות. בסיבוב השני הן שיחקו נגד הזוג שהיה מדורג במקום ה-16 וניצחו אותו ב-3 מערכות. בסיבוב השלישי הן נפגשו עם הזוג שהיה מדורג במקום ה-17 וניצחו אותו ב-3 מערכות. בכך הזוג עבר לשלב רבע הגמר. ברבע הגמר הן שיחקו נגד הזוג שהיה מדורג במקום ה-8 והפסידו בשתי מערכות.
בתחרות זוגות גברים הזוג הישראלי אנדי רם ויוני ארליך היה מדורג במקום ה-15. בסיבוב הראשון הם שיחקו נגד זוג בריטי וניצחו אותו ב-4 מערכות. בסיבוב השני הזוג השוודי היריב לא התייצב למשחק והישראלים זכו בניצחון טכני. בסיבוב השלישי אנדי רם ויוני ארליך שיחקו נגד מייק ובוב בריאן והפסידו ב-3 מערכות.
בתחרות זוגות מעורבים טניסאים ישראלים השתתפו ב-3 זוגות, כאשר אנדי רם עם קונצ'יטה מרטינס דורגו במקום ה-15.
אנדי רם ופרטנרית שלו התחילו לשחק מהסיבוב השני וזכו בניצחון טכני. בסיבוב השלישי הם שיחקו נגד הזוג שדורג במקום ה-4 והפסידו ב-3 מערכות.
שחר פאר שיחקה עם אנדי מארי מבריטניה. הם הפסידו בסיבוב הראשון.
יונתן ארליך שיחק עם בריאן סטיוארט מאוסטרליה. בסיבוב הראשון הם ניצחו בשתי מערכות. בסיבוב השני הם נפגשו עם הזוג שהיה מדורג במקום ה-13 והפסידו ב-3 מערכות.
רוג'ר פדרר, מנצח התחרות
ונוס ויליאמס, מנצחת התחרות
שמע ישראל

ערך זה עוסק בפסוק בתורה, הפותח את קריאת שמע. אם התכוונתם למשמעות אחרת, ראו .
הפסוק "שמע ישראל" כפי שהוא מופיע בחומש, עם ניקוד וטעמים. אפשר להבחין באותיות עי"ן ודל"ת המוגדלות.
יהודי הודו אומרים שמע ישראל, איור על כריכת הספר "The History of the Bene-Israel of India" של חיים שמואל קהימקר
עמדת תפילין בחולון המעודדת לקריאת "שמע ישראל"
גרפיטי בתל אביב עם הכיתוב "שמע ישראל ה'"
שמע ישראל הוא כינוי של פסוק בספר דברים: ”שְׁמַע יִשְׂרָאֵל ה' אֱלֹהֵינוּ ה' אֶחָד” (ו', ד), הנתפס ביהדות כהצהרת האמונה הבסיסית ביותר, ולכן הוא נאמר בהזדמנויות שונות, בין שגרתיות - בכל בוקר וערב בקריאת שמע וכן לפני השינה (קריאת שמע שעל המיטה) - ובין קיצוניות, למשל במקרים של מוות. במוצאי יום כיפור נהוג לומר את פסוק שמע ישראל בסיום תפילת נעילה.
הפסוק ומשמעותו

מבחינת תוכנו, הפסוק הוא קריאה לעם ישראל להכיר באלוהותו של ה' ולקבל את עול מלכותו, בהיותו אלוהיו של עם ישראל, ובהיותו אחד ויחיד (כתפיסת המונותאיזם). במקור אמר אותו משה רבנו במהלך נאומו לעם ישראל לפני מותו (ספר דברים, פרק ו'). הגמרא מציינת שהפסוק נאמר עוד לפני כן על ידי בני יעקב ליעקב לפני שנפטר:
אמר רבי שמעון בן לקיש: "וַיִּקְרָא יַעֲקֹב אֶל בָּנָיו וַיֹּאמֶר הֵאָסְפוּ וְאַגִּידָה לָכֶם" (בראשית, מ"ט, א') - בקש יעקב לגלות לבניו קץ הימין ונסתלקה ממנו שכינה.

אמר: "שמא חס ושלום יש במיטתי פסול, כאברהם שיצא ממנו ישמעאל וכאבי יצחק שיצא ממנו עשיו?"

אמרו לו בניו: "שְׁמַע יִשְׂרָאֵל ה' אֱלֹהֵינוּ ה' אֶחָד. כשם שאין בלבך אלא אחד, כך אין בליבנו אלא אחד."

באותה שעה פתח יעקב אבינו ואמר: "ברוך שם כבוד מלכותו לעולם ועד."
בספר התורה מופיע הפסוק "שמע ישראל" ובו האותיות עי"ן של "שמע" ודל"ת של "אחד" מוגדלות (אותיות רבתי). בעקבות כך הוא נדפס כך גם בחלק מהסידורים. לפי התלמוד הבבלי חשוב להאריך ולדייק בהגיית המילה "אחד", בעיקר באות דל"ת, וזאת על מנת שלא ישתמע שאלוהי ישראל הוא אלוהים אחר (בעקבות החלפת האות דל"ת ברי"ש). הפסוק נתפס, עוד מימי התלמוד, כעיקר קריאת שמע, ולכן נוהגים להאריך בו במיוחד ולכוון בו יותר מבשאר הפרשיות.
הפסוק "שמע ישראל" מסמל לעיתים את הידיעה הבסיסית ביותר שכל יהודי צריך לדעת. כך, למשל, מציג ארגון יד לאחים ילדים לאם יהודייה ואב ערבי הגדלים בכפר ערבי כילדים יהודים שאינם יודעים לומר "שמע ישראל". בשנת 2001 יצאה מפלגת ש"ס בקמפיין פרסום גדול להחדרת הכרת הפסוק שמע ישראל, לאחר שהרב עובדיה יוסף חלם שהמשיח אמר לו שהוא אינו בא כי יש מיליון ילדים שאינם יודעים את "שמע ישראל".
האדמו"ר מקאליב הרב מנחם מנדל טאוב תיקן את אמירת "שמע ישראל" בסיום כל תפילה לזכר נספי השואה, וכמו כן הוא עודד אמירת "שמע ישראל" כזכר לנספי השואה בסיום עצרות המוניות בציבור הדתי והחרדי.[דרוש מקור] גם שמו של מכון ההנצחה לנספי השואה שיזם האדמו"ר מקאליב הוא "שמע ישראל", וכך גם שמה של האנציקלופדיה שיצאה מטעם המכון שבה רוכזו סיפורי האמונה ומסירות הנפש של הנספים.[דרוש מקור]
אמירה בעת מוות על קידוש השם

בתלמוד הבבלי מופיע סיפור מותו של רבי עקיבא, המדגים אמירת "שמע ישראל" בעת מוות על קידוש השם:
"בשעה שהוציאו את ר' עקיבא להריגה זמן קריאת שמע היה והיו סורקין את בשרו במסרקות של ברזל, והיה מקבל עליו עול מלכות שמיים. אמרו לו תלמידיו: רבינו, עד כאן? אמר להם: כל ימי הייתי מצטער על פסוק זה, "בכל נפשך", אפילו נוטל את נשמתך, אמרתי: מתי יבוא לידי ואקיימנו, ועכשיו שבא לידי ולא אקיימנו? היה מאריך באחד עד שיצתה נשמתו באחד. יצתה בת קול ואמרה: אשריך עקיבא שיצתה נשמתך באחד".
אמירת "שמע ישראל" בשעת מוות ובמיוחד במצבים של מסירות נפש, נחשבת בתורת הסוד כתיקון גדול ביותר לנשמת האדם ומכפרת על עוונות רבים, ונהוגה גם דורות רבים לאחר רבי עקיבא. במיוחד בתקופות מסעי הצלב, ובפוגרומים השונים.
בקינה על השואה שחיבר האדמו"ר מבאבוב הוא מציין את מסירת הנפש תוך אמירת "שמע ישראל": ”צעקתם ובכיותיהם, צפופים וסגורים בקרונים. כצאן לטבח יובלו לשרפה בכבשונים. קול שועם יזכר תמיד לפני שוכן מעונים. בקראם שמע ישראל, מסרו נפשם לאדוני האדונים”.
בדורנו התפרסם קצין צה"ל רועי קליין, אשר בקרב בבינת ג'בייל השתטח על רימון יד במטרה להציל את חבריו לפלוגה במהלך מלחמת לבנון השנייה וזעק "שמע ישראל" לפני שהקריב את חייו כדי להציל את חיי חבריו.
במוזיקה היהודית והישראלית

הפסוק שמע ישראל הולחן ובוצע על ידי צביקה פיק בפסטיבל הזמר החסידי בשנת 1972 וזכה במקום השלישי. כעבור זמן קצר ביצע הזמר מרדכי בן-דוד לחן זה והכלילו באלבום הבכורה שלו שיצא בשנת 1973. ב-2022 הוציא יעקב שוואקי יחד עם נפתלי שניצלר קאבר נוסף לשיר.
הביטוי "שמע ישראל" הוא המוטיב הבולט בשירה של שרית חדד "כשהלב בוכה" (מילים: יוסי גיספן). שמו של אלבום הסולו הראשון של הזמר מוקי הוא "שמע ישראל".
ראו גם

ברכות קריאת שמע
עיקרי האמונה היהודית
אדון עולם
שמע ישראל
שהאדה (המקבילה באסלאם)
הצטלבות (המקבילה בנצרות)
אליפות ארצות הברית הפתוחה 2007

| --- | --- |

האצטדיון על שם ארתור אש
 ענף:  טניס 
 תקופת התחרות:  27 באוגוסט 2007 – 9 בספטמבר 2007 (14 ימים) 
 מספר תחרות:  127 
 עיר מארחת:  ניו יורק
 אצטדיון:  מרכז הטניס הלאומי בילי ג'ין קינג
 זוכה:  גברים:רוג'ר פדרר (שווייץ) נשים:ז'וסטין הנין (בלגיה) זוגות גברים:סימון אספלין (שוודיה)/יוליאן נול (אוסטריה) זוגות נשים:נטלי דשי (צרפת)/דינארה סאפינה (רוסיה) זוגות מעורבים:ויקטוריה אזרנקה/מקס מירני (בלארוס)
 אתר רשמי
 
 → אליפות ארצות הברית הפתוחה 2006 אליפות ארצות הברית הפתוחה 2008 ← 
 
אליפות ארצות הברית הפתוחה 2007 הייתה תחרות טניס שנערכה על מגרשי מרכז הטניס הלאומי בילי ג'ין קינג בפארק פלאשינג מדוז. כל המשחקים נערכו על משטח קשה. התחרויות התחילו ב-27 באוגוסט והסתיימו ב-9 בספטמבר. זו הייתה האליפות ה-127 מאז ייסודה.
סך הפרסים היה 17.900 מיליון $.